
PLEC DE PRESCRIPCIONS TÈCNIQUES PARTICULARS REGULADORS DE LA CONTRACTACIÓ, MITJANÇANT PROCEDIMENT OBERT I TRAMITACIÓ ANTICIPADA, DEL SERVEI DE PLANIFICACIÓ I EXECUCIÓ DE TALLERS FORMATIUS I ACTIVITATS EDUCATIVES EN L’ÀMBIT DE L’EDUCACIÓ PER A LA CIUTADANIA GLOBAL I LA JUSTÍCIA SOCIAL, ADREÇATS A L’ALUMNAT DELS CENTRES EDUCATIUS D’ESPLUGUES 

1. CONTEXT

L’Ajuntament d’Esplugues aposta per un model educatiu que va més enllà de l’escola i on cada racó i cada activitat que es porti a terme sigui un espai educatiu. Una ciutat on l’escola no està sola educant, on es construeix una xarxa educativa local i on l’educació dels/les infants, joves i adolescents és una responsabilitat compartida. Una ciutat que impulsa la formació permanent al llarg de la vida. Per a fer possible aquest concepte de ciutat educadora s’ofereix una àmplia oferta de tallers i activitats formatives dirigides al conjunt de la ciutadania i als nostres centres educatius. 

Aquesta visió de ciutat està alineada amb l’Agenda 2030 de l’ONU per al Desenvolupament Sostenible, concretament amb l’objectiu número 4, Educació de qualitat. Educació per a la Ciutadania Global, el qual vol garantir una educació inclusiva, equitativa i de qualitat, promovent oportunitats d’aprenentatge durant tota la vida. A més a més, estableix en la seva meta 4.7. per al 2030, garantir que tot l’alumnat adquireixi els coneixements teòrics i pràctics necessaris per promoure el desenvolupament sostenible, mitjançant, entre d’altres, l’educació per al desenvolupament sostenible i l’adopció d’estils de vida sostenibles, els drets humans, la igualtat de gènere, la promoció d’una cultura de pau i no-violència, la ciutadania mundial i la valoració de la diversitat cultural i de la contribució de la cultura al desenvolupament sostenible.

En aquest sentit, ja fa anys que l'Ajuntament col·labora amb els centres educatius en la formació integral de la nostra ciutadania, posant a l'abast de les escoles i instituts una oferta educativa complementària. Aquest programa ha anat creixent, amb nous àmbits i més propostes que milloren l'oferta any rere any, i hi ha possibilitat que l'alumnat dels diferents nivells educatius, des de l'escola fins a l'ensenyament d'adults, pugui assolir altres coneixements. La gran confiança que el professorat hi ha dipositat sempre ha estat clau en l'èxit d'aquesta iniciativa.

La gestió d’aquest programa es canalitza a través d’una aplicació disponible al web municipal www.esplugues.cat, on el professorat consulta l’oferta disponible i fa les peticions per a participar  a les diferents activitats del programa d’activitats complementaries educatives (PAEC).
L'oferta formativa inclosa al PAEC intenta adequar-se a les necessitats de l’alumnat  per poder contribuir a impulsar el concepte de ciutat educadora, amb una oferta de tallers i activitats educatives molt  àmplia i diversa  que abasta els àmbits dels coneixements més diversos i que és molt necessària en la formació integral de les persones.
Pel que fa a l’àmbit de solidaritat i cooperació al desenvolupament, des de l’any 2010, s’ofereixen als centres educatius de la ciutat, tallers per a la ciutadania global i la justícia social. Els drets humans, la cultura de Pau, la igualtat de gènere, el comerç just  i sostenible, l’emergència climàtica i social els conflictes al món i en conseqüència, les persones refugiades i els desplaçats forçosos, son els temes tractats en aquests tallers. 
Any rere any, s’ha anat incrementant tant l’oferta com la demanada dels centres. Hem passat de fer tallers per a 1.000 alumnes, a més de 12.000 alumnes en els darrers cinc cursos. 

Aquestes activitats formen part del Pla d’acció del Pla director de cooperació al desenvolupament i drets humans 2022-2026 i també de les accions del Pla d’actuació municipal 2023-2027, representant aquest últim la primera fase d’implementació de l’Agenda Urbana d’Esplugues 2030


Persones destinatàries
Alumnat d’infantil, primària, secundària i batxillerat, cicles formatius i de l’escola d’adults dels centres educatius d’Esplugues en l’àmbit de l’educació per a la ciutadania global i la justícia social. 
Temàtica
Els tallers i les activitats es poden treballar a les matèries relacionades amb l’àmbit de medi natural, social i cultural. De manera interdisciplinària inserint els tallers en ciències socials, física i química, visual i plàstica, tutories, educació física, informàtica, llengües i servei comunitari, entre altres competències social i ciutadana vinculada a conviure i habitar el món. 
Tanmateix, per la tipologia de l’activitat, pot contribuir al desenvolupament de la comunicació audiovisual i lingüística. Els continguts s’adapten als interessos o necessitats que el centre educatiu requereixi. Tot i així, els tallers es divideixen en 5 grans temes:
· Cultura de pau
· Diversitat i interculturalitat
· Drets humans i relacions nord-sud
· Sobirania alimentària i consum responsable
· Refugi i migracions
Metodologia
Els tallers i activitats tenen diferents metodologies relacionades amb la temàtica que es tracta i les edats dels/les alumnes a qui s’adrecen. 
Als tallers es creen espais de reflexió, d'imaginació i debat que contribueixen a posar-se en contacte amb les nostres barreres i fronteres que l'entorn i la vida ens porten a construir on poder expressar-nos i comunicar-nos per obrir-nos a descobrir noves maneres de ser,  d'estar a la vida i de relacionar-nos amb la diferència. 

S’utilitzaran diverses dinàmiques i tècniques, amb participació activa i de reflexió:  xerrades, passi de documentals, exploració d'imatges, dinàmiques de teatre fòrum i teatre imatge per treballar la diferència, l'exclusió, el desconeixement, l'èxit i el fracàs, les diferents formes de comunicació, etc... i tot a partir de l’atenció a la participació i a les emocions. 

Es tracta d’apropar-nos al màxim a l'obertura que necessitem per a acollir la diversitat i obrir-se a persones noves i als sentiments nous que ens generen, i a reconèixer en els/les altres els seus propis temors, angoixes, desitjos, somnis i així, desenvolupar la capacitat d'integrar i acceptar allò que és diferent. 



2. OBJECTE DEL CONTRACTE O NECESSITAT A COBRIR 


És objecte del present contracte proveí el servei consistent en la planificació i execució de tallers formatius i activitats educatives en l’àmbit de l’educació per a la ciutadania global i la justícia social (ECG i JS), adreçats a l’alumnat dels centres educatius d’Esplugues.  

3. ACTIVITATS I FUNCIONS DE L’EMPRESA CONTRACTISTA


Les funcions de l’empresa adjudicatària del contracte consistiran en la planificació i execució dels diferents tallers formatius i activitats educatives en l’àmbit de l’educació per a la ciutadania global i la justícia social.
3.1. Coordinació i planificació de l’activitat formativa
· Coordinació i seguiment dels tallers amb la persona tècnica referent de l’Ajuntament, la qual indicarà els tallers sol·licitats pels centres educatius en cada curs escolar.
· Coordinació amb les persones referents dels centres educatius per concretar el calendari dels tallers i adaptar-ne els continguts a les seves necessitats.
· Disseny i planificació dels tallers, que ha de contenir els següents punts: 
· Títol del taller
· Temàtica
· Objectius
· Persones destinatàries (curs)
· Descripció (contingut del taller i metodologia)
· Durada (número hores i sessions) 
· Elaboració de materials de suport per als/les alumnes que proporcionin informació, que serveixin de guia per a l’aprenentatge i que exercitin les habilitats, que motivin, que facin conscient al participant del seu propi aprenentatge, que proporcionin exemples, pautes i models, bones pràctiques i que fomentin la seva aplicabilitat.
· Elaboració d’un díptic de difusió de l’activitat que sigui validat pels organitzadors de l’activitat.






Execució de l’activitat formativa


· Realització dels tallers en format presencial els centres educatius i en horari lectiu durant el cursos escolars 2024-2025 i 2025-2026. 
· Es valorarà l’adaptació dels tallers a format virtual si la situació ho requerís. 
· Els tallers es desenvoluparan segons les demandes que facin els centres educatius a l’Ajuntament i s’adaptaran a les necessitats dels mateixos. La durada mínima de cada taller serà d’una sessió d’una hora i la màxima serà de 4 sessions de 2 hores.

Avaluació de l’activitat

· Recollida de dades dels participants en cada taller (amb perspectiva de gènere)
· Realització de l’avaluació de l’activitat mitjançant formulari (satisfacció, contingut, adequació i impacte) al professorat i a l’alumnat.
· Elaboració d’una memòria d’avaluació en finalitzar cada curs escolar.


Tot el material comunicatiu haurà d’incloure els logos corresponents, els quals seran facilitats per l’Ajuntament d’Esplugues. 

3.2.- Calendari del servei

El contracte tindrà una vigència màxima fins el dia 31 de juliol de  2026 (cursos escolars 2024-2025,  2025-2026). Inici previst al febrer de 2025.

El termini començarà a comptar des del dia següent al de la formalització del contracte o des de la data fixada en el document contractual. En tot cas, la data d’inici de la prestació del servei es fixarà en el contracte d’acord amb l’article 35.1.g) LCSP.

[bookmark: _GoBack]El contracte serà prorrogable anualment de forma expressa fins a un període màxim de 2 anys addicionals: El contracte serà prorrogable de forma expressa durant el curs escolar 2026-2027 amb una data màxima del 31/07/2027 i una segona pròrroga pel curs escolar 2027-2028 i data màxima el 31/07/2028, inclos.

La pròrroga serà obligatòria pel contractista quan aquesta se li hagi comunicat amb una antelació mínima de dos mesos a la finalització de la durada del contracte.

La coordinació amb els centres serà entre setembre a desembre de cada curs escolar, un cop finalitza el termini de sol·licituds per part dels centres educatius. 

L’execució dels tallers serà de gener a juny d’ambdós cursos quedant el més de juliol per al lliurament dels materials requerits de finalització de curs. 





4. FINALITATS I OBJECTIUS A ASSOLIR

Objectiu general:
Obrir processos educatius (formals, no formals i informals) amb perspectiva crítica, global i transformadora de la ciutadania contra la pobresa i l’exclusió i de la promoció del desenvolupament humà i sostenible. Donar a conèixer les desigualtats entre els països del món, els orígens d’aquesta desigualtat i les possibles solucions. Sensibilitzar sobre els valors de la interculturalitat i la cooperació i consolidar una cultura de la solidaritat compromesa amb els valors de la PAU. 
Objectius específics
· Conceptuals 
· CONÈIXER les situacions de desigualtat més importants que afecten al nostre món com a un clar exponent del conflicte, la separació i la por. Conèixer les dificultats que suposa la desigualtat, la pobresa, la mort i el trencament de la convivència i els valors que pot suposar revertir aquestes situacions (justícia social, cooperació, diàleg, convivència). Conèixer el respecte per i la necessària defensa dels Drets Humans.
· EDUCAR la mirada en les diferents realitats del nostre món per contribuir a l’educació en temes humanitaris i de cultura de pau en la formació als centres educatius i també a les famílies. Sensibilitzar sobre els valors de la interculturalitat i la cooperació.

· Actitudinals 

· RECONÈIXER els nostres murs interns: els prejudicis, els estereotips, la manca de comunicació, la imatge de l'enemic, ... ens ajuda a aturar-los i enderrocar-los, i a promoure una convivència digna i de respecte per a tothom. 
· CANALITZAR les idees i els sentiments de solidaritat i de justícia social que puguin sorgir d’entre els i les infants i joves, donant a conèixer moviments socials, artístics i campanyes que estiguin treballant en la línia de la denúncia i la consciencia crítica. 
· Procedimentals 

· FOMENTAR el DEBAT, EL TREBALL PARTICIPATIU I COOPERATIU com una eina imprescindible pel desenvolupament de la temàtica i de l’esperit crític. 
· IMPLICAR els nens, nenes i joves en la pressa de decisions. 
· UTILITZAR el cos i les diferents dinàmiques com a eina pel debat i per fomentar la sensibilització i la vivència. 


5. FORMES DE SEGUIMENT I CONTROL DE L’EXECUCIÓ DE LES CONDICIONS

El departament de Cooperació i Solidaritat i Pau, conjuntament amb la persona referent de la persona adjudicatària, supervisarà tècnicament el desenvolupament i la qualitat del servei per mitjà de: 

· Reunions de seguiment del contracte: es reunirà de manera periòdica (mínim una reunió mensual) i sempre que es consideri convenient, i estarà integrada per la persona referent de l’empresa adjudicatària, el/la responsable de seguiment del departament de Cooperació i Solidaritat i Pau i altres professionals implicats en el desenvolupament del servei. 

· Comunicacions i/o informes periòdics de seguiment per a cada tipologia d’activitat descriptius de les accions realitzades, especificades a l’apartat anterior.


5.1. OBLIGACIONS DEL CONTRACTISTA

L’empresa adjudicatària haurà de dur a terme el servei amb la deguda diligència i assumir, amb independència de les obligacions derivades d’altres clàusules d’aquest plec, les següents:

· Disposar d’una organització adequada per executar, amb eficàcia, les funcions objecte del contracte. 

· Nomenar un/a referent estable al llarg del servei, que es responsabilitzarà de la supervisió del compliment de les condicions establertes i que exercirà la funció d’interlocució única entre la persona adjudicatària i el departament de Cooperació i Solidaritat i Pau de l’Ajuntament d’Esplugues de Llobregat. 

· Incorporar els canvis o millores en el funcionament que motivadament decideixi el departament de Cooperació i Solidaritat i Pau de l’Ajuntament d’Esplugues de Llobregat.  

· Garantir la substitució del personal contractat per a l’execució del projecte, en cas de malaltia o qualsevol altre motiu d’absència en un termini màxim de tres dies. 

· Fer el seguiment de l’evolució del servei conjuntament amb departament de Cooperació i Solidaritat i Pau de l’Ajuntament d’Esplugues de Llobregat.  S’establiran mètodes de comunicació que funcioni de forma contínua, àgil i estable.

· Informar de manera immediata, al departament de Cooperació i Solidaritat i Pau  de l’Ajuntament d’Esplugues de Llobregat, de qualsevol incidència, que afecti el desenvolupament de l’activitat. 

· Disposar del personal necessari per a satisfer adequadament les exigències del plec i abonarà les seves retribucions, incentius i càrregues socials complint amb la legislació vigent i els convenis que els afectin. El personal adscrit al contracte estarà format per 2 perfils: un/a Coordinador/a projectes pedagògics i de lleure, i un/a Tallerista i/o Animador/a sociocultural. Aquests perfils hauran de desenvolupar les funcions següents:

· Funcions del/la Coordinador/a:
· Coordinar i supervisar la realització de les accions que s’executaren en el marc del servei.
· Concretar les diferents activitats i calendari.
· Recollir indicadors de seguiment i avaluació de les activitats.
· Realitzar els informes de seguiment.
· Estar en contacte continu amb la persona responsable del contracte per informar-lo sobre el desenvolupament del servei.
· Totes les altres tasques que tenen a veure amb la coordinació i dinamització definides a l’apartat 3 d’aquest plec.

· Funcions del/la Tallerista i/o Animador/a Sociocultural:
· Elaboració del material necessari per les sessions.
· Dinamització dels tallers.
· Totes les altres tasques que tenen a veure amb la dinamització definides a l’apartat 3 d’aquest plec.

· Mantenir en bon estat i disponibles els materials i tot el que sigui necessari per a la prestació correcta i adequada del servei. 

· Proporcionar, a l’equip del departament de Cooperació i Solidaritat i Pau de l’Ajuntament d’Esplugues de Llobregat, tots els materials, informes, memòries, continguts audiovisuals i qualsevol altra documentació relativa al servei.


5.2. OBLIGACIONS DE LA CORPORACIÓ LOCAL 

· Treballar conjuntament amb el contractista en la resolució de dubtes.
· Supervisar els treballs executats.
· Validar la documentació entregada per part del contractista en referència al servei a prestar.
· Facilitar els contactes per a la gestió de les activitats.
· El pagament es farà efectiu prèvia presentació de factura per part de l’empresa adjudicatària pels tallers desenvolupats, amb una periodicitat mensual o trimestral


6. VARIANTS
La persona licitadora no podrà presentar en les seves ofertes variants i/o alternatives.


7. DIFUSIÓ DEL PROJECTE I DRETS D’IMATGE
La representació externa, tant a efectes de relació amb entitats, institucions, organismes, persones, etc., públiques i privades, com amb els mitjans de comunicació, correspon a l’Ajuntament d’Esplugues de Llobregat. La titularitat de la documentació derivada de l’elaboració d’informes, estudis o qualsevol altre tipus de contingut, adreçada a destinataris/àries individuals o col·lectius, públics o privats i que l’adjudicatària elabori en alguna de les fases del desenvolupament del projecte, derivat de la seva gestió a partir del contracte de prestació de serveis, correspon a l’Ajuntament d’Esplugues de Llobregat. Per aquest motiu, caldrà que consti obligatòriament a tota la documentació aquesta titularitat municipal. La difusió de dades i documents relatius al servei amb finalitats formatives o divulgatives per part de la persona adjudicatària, s’haurà de comunicar i haurà de ser acordada amb el departament de Cooperació i Solidaritat i Pau de l’Ajuntament d’Esplugues de Llobregat.

